до всички заявители, които бяха помолени да представят доказателства, за да покажат, че отговарят на трите горепосочени критерия.
 (8)
 На производителите износители, които изпълняват тези три критерия може да бъде предоставена митническата ставка, която се прилага за сътрудничещите компании, невключени в извадката, т.е. 5,8 %, съгласно член 1, параграф 4 от Регламент (ЕО) No 397/2004.
 В. КОНСТАТАЦИИ
 (9)
 Осем пакистански компании, поискали НТПИ, не отговориха на първоначалния въпросник. Следователно не бе възможно да се провери дали тези компании изпълняват критериите, посочени в член 1, параграф 4 от Регламент (ЕО) No 397/2004, и тяхното искане трябваше да се отхвърли. Тези компании бяха информирани, че тяхното заявление няма да се взема предвид за в бъдеще и им бе предоставена възможност за коментар. Не бяха получени никакви коментари.
 (10)
 Три пакистански компании, които не бяха отговорили изцяло на въпросника, не отговориха на исканията за допълнително пояснение. Следователно не бе възможно да се анализират отговорите на тези компании и да се провери дали те изпълняват критериите, посочени в член 1, параграф 4 от Регламент (ЕО) No 397/2004. Затова техните искания бяха отхвърлени. Тези компании бяха информирани, че тяхното заявление няма да се взема предвид за в бъдеще и им бе предоставена възможност за коментар. Не бяха получени никакви коментари.
 (11)
 За четири пакистански производители износители проучването на предоставената информация показа, че те са предоставили достатъчно доказателства, за да докажат, че отговарят на трите критерия, установени в член 1, параграф 4 от Регламент (ЕО) No 397/2004. Следователно на тези четири производители може да бъде предоставена митническата ставка, която се прилага за сътрудничещите компании, невключени в извадката (т.е. 5,8 %), в съответствие с член 1, параграф 4 от Регламент (ЕО) No 397/2004, и могат да се добавят към списъка на производителите износители в приложението към този регламент.
 (12)
 Една пакистанска компания не бе в състояние да докаже че е изнесла разглеждания продукт за ЕС след периода на разследване или че е имала доказателство за неотменими договорни задължения за износ на голямо количество за Общността. Тази компания бе изнесла продукти твърдейки, че са разглеждания продукт след периода на разследване, но не бе декларирала техния износ като износ на разглеждания продукт под съответните кодове по КН, изброени в съображение 1 по-горе. Тази компания бе помолена да предостави допълнителни доказателства, подкрепящи твърдението ѝ, че изпратената стока е била наистина разглеждания продукт. Не бяха предоставени никакви допълнителни подкрепящи доказателства. Тази компания бе информирана, че ако не успее да предостави допълнителни доказателства, нейното заявление няма да се взема предвид за в бъдеще и ѝ бе предоставена възможност за коментар. Не бяха получени никакви коментари. Следователно не може да се установи със сигурност дали тази компания е изнесла разглеждания продукт след периода на разследване, посочен в третия критерий от член 1, параграф 4 от Регламент (ЕО) No 397/2004, и нейната заявка за НТПИ следваше съответно да се отхвърли.
 (13)
 Една пакистанска компания не успя да предостави достатъчно доказателства в подкрепа на твърдението си, че не е изнесла разглеждания продукт по време на първоначалния период на разследване. Компанията не предостави подробни доказателства за